XXIX Concurs del cartell anunciador de les festes majors en honor al Santíssim Crist de la Fe de l'any 2022
Jue, 12/05/2022 - 15:15

Torna el Concurs de cartells de les Festes Majors per a la portada del BIM d'estiu 2022!

El termini de presentació serà des del 15 de maig fins al 30 de juny a les 14.00h en l'Ajuntament d'Alcàsser.

\* La votació es es realitzarà via web i app mòbils o presencial a l'Ajuntament, des del 6 fins al 12 de juliol.

Premis:

1) Cartell guanyador: portada del bim + Targeta Regal de 600€ per consumir en comerços locals!

2) Cartell finalista:  Coontraportada del BIM + Targeta Regal de 300€ per gastar en comerços locals!

Esperem la vostra participació!

BASES DEL CONCURS.

1º - PARTICIPANTS

Podran participar en aquest concurs tots els interessats majors de 16 anys que complisquen els requisits establits en les presents bases.

S'obre el termini per a la participació en el concurs de del cartell anunciador de les festes majors en honor al Santíssim Crist de la Fe de l'any 2022, tots els interessats majors de 16 anys, han de complir els requisits establits en les presents bases.

2º - OBRES.

Cada participant podrà presentar un màxim de DOS cartells. Els treballs han de ser originals i inèdits i no podran suposar en tot o en part, còpia o plagi d'obres publicades pròpies o d'altres artistes. Els autors seran responsables davant l'Ajuntament i front a tercers, del compliment d'allò que s'ha establit en aquestes bases.

En la part posterior dels treballs figurarà un lema que servirà per a preservar la identitat de l'autor.

3º - FORMAT.

Es presentaran obligatòriament en dos formats:

a) Suport físic. Els cartells presentats hauran de tenir sentit vertical. S’acceptarà qualsevol tipus de format que la seua reproducció no presente cap dificultat. Tindran una grandària mínima de A4 i màxima de 50cm x 70cm

b) Suport software. Hauran d’aportar una còpia en format tiff, jpg o bmp amb una resolució mínima de 250 pixels/inch.

En cap cas s'admetrà l’escanejat i ús de fotografies i imatges d'altres autors (llevat del collage). S'ha de tindre en compte un espai per a poder imprimir l'escut de l'Ajuntament en possibles publicacions posteriors.

4º - TEMA.

Les obres tindran com a tema qualsevol motiu relacionats amb les festes majors d’Alcàsser.

5º - LLEGENDA.

En tots els cartells figurarà únicament (en la part superior o inferior), la retolació de la llegenda següent: “FESTES MAJORS EN HONOR AL SANTÍSSIM CRIST DE LA FE ALCÀSSER 2022”. En el revers del cartell haurà de figurar un lema que servirà per a la seua identificació.

6º - PRESENTACIÓ.

Els treballs es presentaran o s'enviaran degudament embalats a l'Ajuntament, plaça del Castell número 1, CP 46290 ALCÁSSER (València), en dies hàbils de 9'00 a 14'00 hores fins al 30 de juny de 2022.

En un sobre tancat s'inclourà obligatòriament:

a) Les dades personals de l'autor o autora (nom, adreça, DNI, telèfon, correu-e, etc.) i una declaració firmada indicant que el treball és original i inèdit.

b) En l'exterior del sobre, apareixerà escrit el mateix lema que figure en el revers de l'obra presentada. En les obres enviades per correu o agència de transports, es farà constar el dia i hora de l'entrega, sense que aparega cap menció del remitent.

7º - FASES DEL CONCURS.

a) SELECCIÓ

En la primera fase del concurs la Comissió de Participació Ciutadana de l'Ajuntament d'Alcàsser revisarà que els cartells no tinguen cap missatge ofensiu, homofòbic o discriminatori i resoldrà qualsevol incident que poguera presentar-se, per la qual cosa, la decisió de la Comissió serà definitiva. D’entre tots els cartells presentats se seleccionarà un màxim de 4 cartells finalistes.

b) VOTACIÓ POPULAR.

La segona fase del concurs consistirà en una votació popular de les obres seleccionades per mitjà de la web www.alcasser.es, App de l’Ajuntament i de manera presencial en un lloc habilitat en l’edifici de l’Ajuntament. Les obres estaran exposades digitalment en la web i també a l’entrada de l’Ajuntament. El cartell guanyador serà el que més vots tinga. En cas d'empat es decidirà per sorteig. El període de votació començarà l’endemà de la Comissió durant el termini d’una setmana i acabarà a les 14 hores de l’últim dia. Seguidament, es farà el recompte de vots i es proclamaran els resultats definitius amb la publicació en el mitjans de comunicació oficials de l’Ajuntament d’Alcàsser.

8º - PREMIS

Es concediran dos premis consistents en:

a) Targeta o targetes regal per un valor total de 600 euros per a l'autor o autora de l'obra guanyadora per a consumir en comerços locals.

b) Targeta o targetes regal per un valor total de 300 euros per a l’autor o autora de l’obra del segon premi per a consumir en comerços locals.

9º - PROPIETAT DE LES OBRES

Les obres guanyadores passaran a ser propietat de l'Ajuntament i podran ser editades en posteriors publicacions. Ajuntament d’Alcàsser. Plaça del. Castell, 1 46290 Alcàsser (València). Tel. 961.24.03.47 Fax. 961.24.02.72 www.alcasser.es

10º - OBSERVACIONS.

L'organització no es fa responsable dels deterioraments o pèrdues que involuntàriament puguen patir les obres. L'Ajuntament queda facultat per a introduir alguna modificació en els cartells premiats si hi haguera alguna dificultat tècnica per a la seua impressió o per incloure algun text o logotip.

Els i les concursants, pel simple fet de participar en aquest concurs, renuncien expressament a l'exercici de tot tipus de reclamacions contra les resolucions de la Comissió de Participació Ciutadana. Per a qualsevol aclariment, es pot sol·licitar informació al telèfon de l'Ajuntament 961240347, ext.206 en hores d'oficina o per correu electrònic a participacio@alcasser.es.